CELEX: 62016TN0313
Language: et
Date: 2016-06-21 00:00:00
Title: Kohtuasi T-313/16: 21. juunil 2016 esitatud hagi – Grupo Riberebro Integral ja Riberebro Integral versus komisjon

8.8.2016   
            
            
               ET
            
            
               Euroopa Liidu Teataja
            
            
               C 287/28
            
         21. juunil 2016 esitatud hagi – Grupo Riberebro Integral ja Riberebro Integral versus komisjon
   (Kohtuasi T-313/16)
   (2016/C 287/34)
   Kohtumenetluse keel: hispaania
   
      Pooled
   
   
      Hagejad: Grupo Riberebro Integral, SL (Alfaro, Hispaania) ja Riberebro Integral, SA (Alfaro, Hispaania) (esindajad: advokaadid R. Allendesalazar Corcho ja A. Rincón García-Loygorri)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               Tühistada ELTL artikli 263 alusel Euroopa Komisjoni 6. aprilli 2016. aasta otsuse C(2016) 1933 final, mis käsitleb Euroopa Liidu toimimise lepingu artikli 101 kohast ja EMP lepingu artikli 53 kohast menetlust, juhtum AT.39965 – Seened, seoses hagejatele määratud trahvi summaga, sest Euroopa Komisjon on selles teinud ilmse hindamisvea asjaolude osas, mille alusel ta keeldus hagejate puhul tuvastamast maksevõimetust (inability to pay).
            
         
               —
            
            
               Teise võimalusena, kasutades oma täielikku pädevust, mis tuleneb määruse (EÜ) nr 1/2003 artiklist 31 vastavalt ELTL artiklile 261, muuta Euroopa Komisjoni 6. aprilli 2016. aasta otsuse C(2016) 1933 final, mis käsitleb Euroopa Liidu toimimise lepingu artikli 101 kohast ja EMP lepingu artikli 53 kohast menetlust, juhtum AT.39965 – Seened, artiklit 2 ja vähendada Riberebrole määratud trahvi.
            
         
               —
            
            
               Mõista kohtukulud välja Euroopa Komisjonilt.
            
         
      Väited ja peamised argumendid
   
   Menetluse aluseks on leebema kohtlemise taotlus, mille üks ettevõtja esitas Euroopa Komisjonile seoses oma osalemisega konservseente kartellis. Otsuse enda teksti kohaselt sooviti kartelliga stabiliseerida seeneturgu ja pidurdada hindade langust sellel turul.
   Hagejad ei vaidle vastu asjaoludele ega nende õiguslikule kvalifitseerimisele, mida nad on juba tunnistanud, tehes leebema kohtlemise menetluses koostööd, ja oma vastuses vastuväiteteatisele, milles nad märkisid, et nad nõustuvad asjaolude kirjelduse ja asjaoludele antud õigusliku hinnanguga. Käesoleva hagiga vaidlustatakse määratud trahvi hindamist ja proportsionaalsust.
   Hagi põhjenduseks esitavad hagejad kaks väidet.
   
               1.
            
            
               Esimene väide, et kostja on teinud ilmse hindamisvea.
               
                           —
                        
                        
                           Sellega seoses väidavad nad, et viidatud ilmne viga on tehtud asjaolude hindamisel, millega keelduti tunnistamast hagejate suutmatust trahvi maksta (inability to pay). Nimelt seab trahvi määramine korvamatult ohtu nende majandusliku elujõulisuse, võtab kogu nende varadelt väärtuse ja eirab majanduslikku ja sotsiaalset konteksti, milles nad asuvad.
                        
                     
         
               2.
            
            
               Teine väide, et proportsionaalsuse põhimõtet on eiratud.
               
                           —
                        
                        
                           Sellega seoses väidetakse, et vaidlustatud otsus ei võta arvesse hagejate piiratud tootevalikut.